
Acte necesare – Certificat de urbanism pentru construire
Cererea de C.U. pentru construire / desființare (art. 257).
	Nr.
	Actul
	Detalii și format
	Cine îl dă
	Situația
	Temei (Legea 169/2026)

	1
	Extras de carte funciară pentru informare, actualizat la zi
	PDF original epay.ancpi.ro. La construcții noi și extinderi în plan orizontal imobilul trebuie să fie înscris în C.F.; planul de încadrare O.C.P.I. se acceptă doar la alte intervenții pe construcții existente, dacă imobilul nu e înscris (art. 257 alin. (8) lit. a)). Format: PDF.
	Cadastrist / beneficiar
	Obligatoriu
	art. 257 alin. (8) lit. a)

	2
	Ridicare topografică în Stereo 70, vizată O.C.P.I.
	Cu limitele imobilului, construcțiile existente, cotele, rețelele și vecinătățile. DXF/DWG + PDF vizat. Format: PDF, DXF, DWG, ZIP.
	Cadastrist / topograf
	Recomandat
	art. 257 alin. (8) lit. a): baza planului de situație propus, întocmit de birou

	3
	Tema de proiectare / schița beneficiarului
	Ce se dorește: funcțiuni, suprafețe, regim de înălțime, buget; schiță de mână acceptată. Format: PDF, JPG, JPEG, PNG, DOCX, DXF, DWG, ZIP.
	Beneficiar
	Recomandat
	art. 257 alin. (8) lit. b): descrierea investiției

	4
	Fotografii ale terenului și ale vecinătăților (minimum două)
	Din stradă și din teren, cu construcțiile vecine și accesul. Format: JPG, JPEG, PNG, PDF, ZIP.
	Beneficiar / colaborator
	Recomandat
	–

	5
	Documentația cadastrală (PAD) cu construcțiile existente
	Plan de amplasament și delimitare cu corpurile C1, C2… (suprafețe la sol și desfășurate), dacă există. Format: PDF, DXF, DWG, ZIP.
	Cadastrist
	Dacă există
	–

	6
	Act de proprietate (contract, titlu, certificat de moștenitor, hotărâre)
	PDF sau poză trimisă ca DOCUMENT din WhatsApp. Format: PDF, JPG, JPEG, PNG.
	Beneficiar
	Recomandat
	–

	7
	Acte de identitate ale proprietarilor
	Poză clară, ca document. Format: PDF, JPG, JPEG, PNG.
	Beneficiar
	Pentru cerere
	–


Date de comunicat la încărcare:
– Nr. dosar (doar la completări; la prima trimitere îl alocă biroul)
– Beneficiar (proprietar)
– Amplasament
– Nr. cadastral (dacă există)
– Numele, telefonul și adresa de e-mail ale celui care trimite
– Tipul lucrării (obligatoriu)
– Descrierea succintă a investiției (obligatoriu)
– Funcțiunea construcției
– Regim de înălțime
– Suprafață desfășurată (mp)
Cum se citește tabelul
Obligatoriu: cerut de Legea 169/2026 la articolul din ultima coloană; la operațiunile cadastrale și notificări, și actele fără care programul biroului nu poate întocmi documentația.
Obligatoriu (cerință a biroului): cerut de practica biroului pentru această lucrare, NU de lege; de aceea nu are temei legal în ultima coloană.
Recomandat: necesar pentru lucrare (expertul / proiectantul îl folosește), dar fără obligație legală expresă.
Dacă e cazul / Dacă există: se trimite numai dacă situația o cere sau dacă documentul există.
Pentru cerere / La depunere: necesar la depunerea cererii la primărie.
Cum trimiteți documentele. 1) Recomandat: pe regularizare.ro/colaboratori.html, cardul „CU” → „Încarcă documente”. Nu aveți nevoie de cont Google și nici de număr de dosar: îl alocă biroul la primire și vi-l trimite pe e-mail, împreună cu actele care mai lipsesc. Puneți toate fișierele într-o singură zonă, în orice ordine. 2) Dacă pagina nu se poate folosi: pe e-mail la office.buildlogic@gmail.com sau pe WhatsApp la 0749 015 114, cu numele beneficiarului, amplasamentul și tipul lucrării în mesaj. Maximum 20 MB pe fișier; extrasul de carte funciară doar PDF original de pe epay.ancpi.ro; pozele din WhatsApp se trimit ca DOCUMENT. Completări la un dosar deja deschis: scrieți la „Mențiuni” „completare dosar <numărul primit pe e-mail>” sau „completare la dosarul <numele beneficiarului>”.
Fișă actualizată la 14.11.2026 din catalogul paginii de încărcare. Temeiurile se referă la Legea nr. 169/2026 (M. Of. nr. 661/10.08.2026).
